钦定古今图书集成/明伦汇编/闺媛典/第253卷 > 汪元桢妻余氏
## 钦定古今图书集成/明伦汇编/闺媛典/第253卷 > 汪元桢妻余氏

按《婺源县志》：“‘余氏名敬闺，沱川太学生余世选女，汪
大司徒应蛟长子元桢妻。敬执妇道，能得姑及祖姑
欢心。年三十一，桢亡，氏恸绝不欲生。翁姑曲谕，谓藐
孤方在襁褓，一切中外事，非汝无所倚办’。乃强起视
息。司徒家居，从游者屦常满户。氏内勤上食，外饬宾
筵，朝夕勤劳，雍雍如也。扱衽奉姑与妾，姑至老不懈。”
翁尝置义田以赡族里贫乏，氏出其私鬻二百馀斛
以佐之。翁喜，为撰《广义田记》。氏病，翁寝疾，犹强起问
视。未几翁卒，氏不及执丧而卒，年五十有三。